b'\n_START_ARTICLE_\nJurij Jur\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nRojen je bil v \xc5\xa0kofji Loki, o\xc4\x8detu sodarju in posestniku na Sponjem trgu, kasneje naj bi njegov o\xc4\x8de postal sodni sluga. Jurij je zelo kmalu od\xc5\xa1el z doma in se posvetil slikarstvu. Leta 1864 se je, malo pred o\xc4\x8detovo smrtjo, vrnil v \xc5\xa0kofjo Loko. Ker je pla\xc4\x8deval s tur\xc5\xa1kimi zlati so ljudje govorili, da \xc5\xbeivi v Carigradu. Kmalu potem je spet izginil. Slikar in podobar \xc5\xa0tefan \xc5\xa0ubic je dobil od njega 2 dokon\xc4\x8dana in 2 nedokon\xc4\x8dana portreta, ki so izmed njegovih del edini znani, a pri\xc4\x8dajo, da je bil dober portretist. Domnevno naj bi umrl v Carigradu.'